সিংগু সীমান্তৰ কৃষক প্ৰতিবাদস্থলীত এজন ৩৫ বছৰীয়া ব্যক্তিক নিৰ্মমভাৱে হত্যা কৰাৰ এদিন পিছত আৰক্ষীয়ে শনিবাৰে সৰ্বজিৎ সিঙ নামৰ এজন নিহাং শিখক গ্ৰেপ্তাৰ কৰিছে।
হত্যাকাণ্ডত তেওঁৰ প্ৰত্যক্ষ ভূমিকাৰ বাবে শুক্ৰবাৰে নিশা আৰক্ষীৰ ওচৰত আত্মসমৰ্পণ কৰাৰ পিছত সিঙক জিম্মাত লোৱা হৈছিল বুলি আৰক্ষীয়ে কয়। সৰ্বজিত সিঙক সাত দিনৰ আৰক্ষী জিম্মালৈ প্ৰেৰণ কৰা হৈছে।
আৰক্ষীৰ সূত্ৰই কয় যে সিঙ যোৱা বছৰ ডিচেম্বৰৰ প্ৰথম সপ্তাহত নিহাং শিখসকলৰ দল এটাৰ লগত সিংঘু সীমান্তত উপস্থিত হৈছিল।
শুকুৰবাৰে নিশা প্ৰকাশ পোৱা কেইবাটাও ভিডিঅ'ত সৰ্বজিৎ সিঙে লখবীৰ সিঙক হত্যা কৰাত জড়িত বুলি স্বীকাৰ কৰে আৰু অভিযোগ কৰে যে লখবীৰ সিঙ নামৰ এজন ব্যক্তিয়ে পবিত্ৰ গ্ৰন্থখন কলুষিত কৰাৰ বাবে তেওঁক হত্যা কৰা হয়।
আৰক্ষীয়ে শুক্ৰবাৰে হত্যা আৰু লিঞ্চিঙৰ অভিযোগত অজ্ঞাত ব্যক্তিৰ বিৰুদ্ধে এখন এজাহাৰ পঞ্জীয়ন কৰিছিল। আৰক্ষীয়ে কৈছিল যে তেওঁলোকে শুক্ৰবাৰে পুৱা প্ৰায় ৫ বজাত তথ্য পাইছিল যে নিহাঙ শিখসকলে এজন ব্যক্তিক ফাঁচী দিছিল। ব্যক্তি জনক বেৰিকেডত বান্ধি দিছিল আৰু তেওঁৰ হাত কাটি পেলোৱা হৈছিল।
আৰক্ষী ঘটনাস্থলীত উপস্থিত হোৱাৰ পূৰ্বেই ভুক্তভোগীজনৰ মৃত্যু হৈছিল। নিহাং শিখ আৰু প্ৰতিবাদকাৰীসকলে প্ৰথমতে মৃতদেহটো আৰক্ষীক হস্তান্তৰ কৰিবলৈ অস্বীকাৰ কৰিছিল।
নিৰ্মম লিঞ্চিংৰ কেইবাটাও ভিডিঅ'ত আঘাতপ্ৰাপ্ত ব্যক্তিজনক তেজেৰে তুমুৰলি হৈ পৰি থকা দেখা গৈছিল।
এটা ভিডিঅ'ত, তেওঁক ওলোটাকৈ বান্ধি থোৱা দেখা গৈছিল আৰু তেওঁৰ কটা মণিবন্ধৰ পৰা তেজ ওলাই থকা দেখিবলৈ পোৱা গৈছিল।
Covid Update অ'মিক্ৰণৰ আতংকৰ মাজতে ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
